**ZATVORSKA BOLNICA U ZAGREBU**

**Obrazloženje Izvještaja o izvršenju financijskog plana za izvještajno razdoblje 1.1.-30.6.2024.**

**PRIHODI I PRIMICI**

U izvještajnom razdoblju 1.1. – 30.6.2024. godine ostvareno je ukupno 2.686.921,13 € prihoda što je 52,70 % ostvarenja od godišnjeg plana od 5.098.263,00 €.

Od ukupno ostvarenih prihoda u iznosu 2.686.921,13 € većinu čine prihodi iz Državnog proračuna (IF11) u iznosu 2.684.991,19 € što je 52,70% ostvarenja od godišnjeg plana. Osim izvora 11, prihodi u izvještajnom razdoblju 1.1. – 30.6.2024. godine ostvareni su od izvora 31.

Vlastiti prihodi (IF31) iznose 1.929,94 € što je 63,21% od financijskog plana, a ostvareni su od prihoda od pruženih usluga, usluga fotokopiranja, sprovođenja, najam aparata, prihod od rabata.

**RASHODI I IZDACI**

Ukupno ostvareni rashodi iznose 2.686.170,48 €, a čine ih:

**Opći prihodi i primici** (izvor 11) u iznosu 2.684.991,19 €, što je 52,70% financijskog plana.

Navedena sredstva utrošena su na:

Rashode za zaposleneu iznosu 2.288.495,07 €, što je 54,92% financijskog plana,

Materijalne rashode u iznosu 387.851,95 €, što je 43,48% financijskog plana,

Financijske rashode u iznosu 1.216,35 €, što je 101,36% financijskog plana,

Rashode za nabavu nefinancijske imovine u iznosu 7.427,82 €, što je 21,28% financijskog plana.

**Vlastiti prihodi (IF31)** – ostvareni su ukupni rashodi u iznosu 1.179,29 €, što čini 38,63% plana, a sredstva su utrošena na opremanje pologa stvari i prostorija za boravak zatvorenica i zatvorenika.

**PRIJENOS SREDSTAVA IZ PRETHODNE I U SLJEDEĆU GODINU**

Prijenos sredstava iz 2023. u 2024. godinu iznosi 5.240,78 € (IF31) a koji služe za podmirenje rashoda nastalih obavljanjem vlastite djelatnosti kao i u svrhu poboljšanja standarda života i smještaja zatvorenica i zatvorenika u zatvorskim uvjetima.

Prijenos sredstava iz prethodnog razdoblja ostvaren je u iznosu 5.991,43 € na dan 30.06.2024. godine (IF31), te će se isti koristiti za plaćanje nastalih rashoda od obavljanja vlastite djelatnosti kao i u svrhu poboljšanja života i smještaja zatvorenika.